**LECTIO DIVINA – KRST PÁNA**

**ON VÁS BUDE KRSTIŤ DUCHOM SVÄTÝM**

**Božie slovo**: Iz 42, 1-4.6-7; Ž: 28; Sk 10, 34-38; Lk 3, 15-16.21-22

**Pomôcky:** nádoba s požehnanou vodou, svieca, biele šaty

**Vhodne piesne**

**ÚVOD:**

*Ježišov krst je v skutočnosti novým zjavením, čiže, zjavením sa Boha, ktorý sa prejavuje skrze svojho Syna, ako to urobil v Betleheme pastierom a mudrcom prichádzajúcim z Východu. Všetky dnešné čítania sú zvolené na to, aby nám pomohli pochopiť význam tejto udalosti a odkryť to, čo sa ukrýva za znakmi, to že Ježiš je milovaný Syn Boha, pomazaný silou Ducha svätého pre svoju misiu spásy.*

**1. Úvodná modlitba**

Ježiš, prameň života,

prichádzaš, aby si zrušil Adamov trest,

v Jordáne si skoncoval s nenávisťou,

udeľ nám pokoj, ktorý prekonáva všetko mudrovanie.

Žiarivé Slovo poslané Otcom, potom ako si zmazal viny smrteľníkov, príď rozohnať dlhé a smutné hodiny nocí a tvojím krstom pomôž vyjsť tvojím synom z vĺn Jordánu. Nech sa zaoblečie do bieleho ľudské pokolenie a vyjde z vody ako Boží synovia a premení stvorenie na obraz Stvoriteľa.

*(Z východnej liturgie).*

**I. LECTIO**

**O čom hovorí text? - Lk 3,15-16.21-22**

***Povzbudenie:*** *Dnešný sviatok, ktorý dnes slávime, uzatvára vianočné obdobie, a zároveň nás pripravuje, aby nás uviedlo do Férie. Počas nej budeme počuť slová a uvažovať o udalostiach a znakoch konaných Ježišom počas svojho verejného pôsobenia. Krst, ktorý Ježiš prijíma na začiatku tejto novej etapy svojho života, sa mení na príležitosť, vďaka ktorej sa jeho identita ukazuje pred celým národom a jeho misia zostava legitimovaná Otcom. Počúvajme:*

**Spôsob čítania:**

1. Čítať text nahlas. *(Všetci stoja.)*
2. Každý môže prečítať nahlas odsek (slovo), ktorý(é) ho nejako oslovil(o). *(Sedíme.)*

**Otázky k prečítanému:**

* Čím krstí Ján? V čom je odlišný Ježišov krst?
* Čo hovorí hlas z neba o Ježišovi?
* Podľa slov tohto hlasu, aká má byť Ježišova misia?

**Iné biblické texty na porovnanie: Mk 1, 9-11; Mt 3, 13-17; Sk 2, 1-4; Lk 4, 1-18; Sk 10, 37-38.**

**II. MEDITATIO**

**Čo mne/nám hovorí text?**

***Povzbudenie:*** *Deň, v ktorom slávime Ježišov krst je najlepšou príležitosťou pripomenúť si a obnoviť náš vlastný krst, moment, keď sme boli ponorení do Ducha, aby sme sa stotožnili s Ježišom. Ako jemu, tak aj nám povedal Otec. ¨Ty si môj milovaný Syn.¨*

* Čo znamená pre teba byť pokrstený?
* *Z neba zaznel hlas…* V ktorých momentoch tvojho života si pocítil, že Boh k tebe hovorí a ty si lepšie mohol spoznať tvoje poslanie?
* *Ty si môj milovaný Syn, v tebe mám zaľúbenie.* Cítim sa byť milovaným božím synom? Chápem moje synovstvo ako službu, alebo ako privilégium?
* *Boli sme pokrstení vodou a v Duchu. V čom ťa povzbudzuje tento úryvok, žiť v službe Kráľovstva?*
* Kto, alebo ktorí by mohli by dnes prorokmi, ktorí ako Ján hlásajú obrátenie na púšti?

**III. ORATIO**

**Ako odpoviem Pánovi motivovaný jeho Slovom?**

***Povzbudenie:*** *Vďaka nášmu krstu, sme boli pomazaní Duchom Svätým a vyhlásení za osoby milované Bohom. Kvôli tomu, sa môžeme obrátiť k nemu ako k Otcovi. Spojme sa spolu s Ježišom, ktorý sa neustále modlil, a prosme ho, aby sme si boli vedomí hodnosti a zodpovednosti, ktorá z toho vyplýva.*

***SYMBOL: spoločne recitujme Verím a potom sa prežehnáme svätenou vodou z nádoby.***

**IV. CONTEMPLATIO**

**K akému konaniu ma povzbudzuje text?**

***Povzbudenie:*** *Sv. Vincent v jednej prednáške Dcéram kresťanskej lásky o duchu sveta hovorí:*

***“****S*me kresťania, dcéry moje, a kvôli tomu sme povinní bojovať proti svetu skrze sľuby, ktoré sa dali Bohu v krste. Keď sa ich opýtali: ¨Zriekate sa diabla, sveta, a jeho pokušení?¨ Tak odpovedali: ¨Zriekame¨.

A hoci ste to nepovedali vy, ale ústami svojich krstných rodičov, musíte dbať na vernosť Bohu a plniť sľub, ktorí oni urobili za Vás. Nepáčilo by sa Vám zrieknuť posvätného charakteru, ktor*í* ste prijali v tejto sviatosti a milostí viery, ktorá Vám bola zverená. Kvôli tomu, sa treba držať sľubov, ktoré oni urobili; ak nie, tak iste by ste neboli kresťankami, pretože tento charakter sa nemôže zmazať, a tak by ste boli nimi iba podľa mena, pretože, nekonáte skutky. Myslite trochu na to prosím dcéry moje: Bez akejkoľvek pochyby, ak si to vážne zoberiete k srdci, uchováte si Božieho ducha a zničíte ducha sveta. (IX, 395)

* Krst, je prijať za svoj štýl života darujúc sa Ježišovi, uznajúc ho ako nášho Boha a Pána, ak je to tak, čo sa zmení v mojom živote, teraz, keď som si viac vedomý, že On je milovaným Synom Otca?

**ZávereČná modlitba**

Bože nás Otec,

v tento deň Ježišovho krstu,

ti vzdávame vďaky za lásku

s ktorou nám dávaš tvojho Syna,

pomazaného Duchom svätým,

aby ohlasoval Dobru novinu chudobným.

Taktiež ti ďakujeme za dary nášho krstu.

Ty si nás utvoril tiež svojimi synmi v Cirkvi,

tvojím ľudom. Prosíme ťa o odpustenie,

pretože, častokrát sa zriekame svojho

poslania a nežijeme ako tvoji synovia.

Udeľ nám Pane, prijať slobodne,

vedome a radostne našu podstatu pokrstených,

veriacich a učeníkov Ježiša,

aby sme ukázali naším bratom tvoju tvár nádeje.

Amen.